Η πρωτεϊνική σύνθεση ορισμένων ελληνικών και ξενικών οινοποιήσιμων ποικιλιών και το τεχνολογικό της ενδιαφέρον:
Creators: name: Παπαδοπούλου, Γεωργία Αντωνίου
Publisher: name: Aristotle University of Thessaloniki
Year: 2011
Subjects: Πρωτεΐνες
Γλεύκος
SDS-PAGE ηλεκτροφόρηση
Proteins
Musts
electrophoresis

description: Στη συγκεκριμένη εργασία μελετήθηκε η πρωτεϊνική σύνθεση ορισμένων ελληνικών και ξενικών οινοποιήσιμων ποικιλιών, οι οποίες καλλιεργούνται σε αμπελώνες της Κεντρικής Μακεδονίας. Σε γενικές γραμμές δεν έχουν μελετηθεί οι ελληνικές ποικιλίες από πρωτεϊνική άποψη. Η επιλογή δύο ελληνικών (Ροδίτης και Μαλαγουζιά) και δύο ξενικών ποικιλιών (Chardonnay και Sauvignon blanc) έγινε προκειμένου να υπάρχει η δυνατότητα σύγκρισης των ελληνικών ποικιλιών με δύο παγκοσμίως γνωστές ποικιλίες που καλλιεργούνται σε ελληνικό έδαφος. Για τη μελέτη αυτή αναλύθηκαν 23 δείγματα γλεύκους τα οποία προέρχονται από 4 ποικιλίες, δύο ελληνικές, το Ροδίτη και τη Μαλαγουζιά και δύο ξενικές, τη Chardonnay και τη Sauvignon blanc. Η ανάλυση των δειγμάτων γλεύκους για τον προσδιορισμό του πρωτεϊνικού τους προφίλ πραγματοποιήθηκε με τη χρήση της SDS-PAGE ηλεκτροφόρησης, όπου χρησιμοποιείται μια πηκτή πολυακρυλαμιδίου ως μέσο υποστήριξης και SDS (sodium dodecyl sulfate) ως μέσο αποδόμησης των πρωτεϊνών. Αρχικά προσδιορίστηκαν τα γλευκομετρικά χαρακτηριστικά των γλευκών και στη συνέχεια χρησιμοποιήθηκαν δύο μέθοδοι, η μέθοδος Bradford και η μέθοδος Lowry, για τον προσδιορισμό της συγκέντρωσης των διαλυτών πρωτεϊνών στο γλεύκος των διαφόρων ποικιλιών. Έγινε σύγκριση των δύο μεθόδων και καταλήξαμε στο συμπέρασμα ότι τα αποτελέσματα της μεθόδου Bradford, τα οποία κυμάνθηκαν από 91,11-445 mg πρωτεΐνης/ L γλεύκους, βρίσκονταν πιο κοντά στην πραγματικότητα διότι όπως αναφέρεται και στη βιβλιογραφία, στη μέθοδο Bradford παρεμβάλλονται λιγότεροι παράγοντες οι οποίοι αλλοιώνουν τα αποτελέσματα από ότι στη μέθοδο Lowry. Τέλος, μετά από την ηλεκτροφόρηση, πραγματοποιήθηκε χρώση των πηκτών με δύο μεθόδους, με τη Coomassie Brilliant Blue R-250 και με το νιτρικό άργυρο. Με αυτόν τον τρόπο έγινε η κατανομή των πρωτεϊνών των γλευκών σε διάφορες ζώνες. Το μεγαλύτερο μέρος των πρωτεϊνών εντοπίστηκε στην περιοχή του μεσαίου μοριακού βάρους (25-40 kDa), οι οποίες φαίνεται να είναι υπεύθυνες για το πρόβλημα που εμφανίζεται στους λευκούς οίνους και γλεύκη, γνωστό ως πρωτεϊνικό θόλωμα και είναι ο βασικότερος λόγος που μελετώνται οι πρωτεΐνες.
description: Must samples of two Greek varieties Roditis and Malagouzia and two world wide known French ones were analyzed in order to get information about their protein profiles, and furthermore to study an important factor that affects protein insolubility in stored wines. For this purpose we measured the protein concentrations of our must samples performing two methods, the Bradford and the Lowry one. Proteins were isolated from must samples by polyethylene glycol precipitation and ultra filtration (cut-off 12-14 kDa) and were subjected to sodium dodecyl sulphate polyacrylamide gel electrophoresis (SDS-PAGE). A wide range of protein bands with molecular weights between 14 and 67 kDa was detected on the electrophoregramm of all our samples, using Coomassie Brilliant Blue R-250 and silver staining methods. The majority of the detected proteins was between 20 and 40 kDa. According to several scientists these proteins are responsible for the haze formation in stored wines.